Det arbeides med ulike alternativer for å minske risikoen for forurensning fra ubåten. Man har diskutert å heve ubåten eller å tildekke den. Like før jul i 2006 anbefalte Kystverket tildekking av vraket. Planen var å innkapsle vrakdelene og sedimentene rundt i en form for absorberende sand, med et armeringslag på toppen. Det ble protester blant innbyggerne på Fedje og Kystverket fikk frem til april 2007 i oppdrag å utrede muligheten for å heve ubåten.